[Foto’s] Die wêreld se ‘coolste’ hondFoto: airportk9, Facebook Piper, ŉ sewejarige skaaphond wat voëls moet wegjaag op ŉ aanloopbaan by Cherry Capital-lughawe in Michigan, word as die wêreld se “coolste” hond beskryf nadat foto’s van hom wyd op sosiale media versprei is. Piper is in Januarie 2015 as “natuurlewebestuurder” aangestel en hy werk ŉ volle skof van 04:00 tot 14:30. Sy eienaar, Brian Edwards, werk al sedert 2008 by dié lughawe as die bedryfsopsigter. Piper dra ŉ weerkaatsende bril om seker te maak dat sy oë nie seerkry nie. Susan Wilcox Olson, woordvoerder van die lughawe, het aan BuzzFeed News gesê Kanadese ganse, watervoëls en selfs uile in die winter, kan groot skade aanrig wanneer dit in ŉ vliegtuig se enjin beland. Edwards en Piper word ontbied wanneer ŉ swerm voëls by die lughawe opgemerk word. Lees meer oor Piper. Volg sy avonture op Facebook en Instagram